গুজরাটে পিকনিকের নৌকা ডুবে শিক্ষার্থী-শিক্ষকসহ ১৬ জনের মৃত্যু
ভারতের গুজরাটের ভদোদরা জেলার একটি লেকে পিকনিকের নৌকাডুবির ঘটনা ঘটেছে।
এতে ১৪ স্কুলশিক্ষার্থী ও ২ শিক্ষকসহ অন্তত ১৬ জনের মৃত্যুর খবর পাওয়া গেছে।
আজ বৃহস্পতিবার সন্ধ্যায় ভদোদরার হারনি মোতনাথ লেকে এ ঘটনা ঘটে।
জেলা কালেক্টর এ বি গোর জানান, নৌকায় মোট ২৭ জন স্কুলশিক্ষার্থী ছিল। নিখোঁজদের সন্ধানে অভিযান চলছে।
গুজরাটের স্বাস্থ্যমন্ত্রী রুশিকেশ প্যাটেল সাংবাদিকদের বলেন, নৌকাডুবির ঘটনায় ১০ জনকে উদ্ধার করা হয়েছে।
জেলা কালেক্টর জানান, একটি বেসরকারি স্কুলের শিক্ষার্থীরা বিকেলে লেকের কাছে পিকনিক করতে গিয়ে একটি নৌকায় ওঠে।
পুলিশ জানায়, এ ঘটনায় পাঁচজনের বিরুদ্ধে একটি এফআইআর দায়ের করা হয়েছে।
ভদোদরা পুলিশের ডেপুটি কমিশনার পান্না মোমায়া জানান, সরকারি-বেসরকারি অংশিদারত্বের ভিত্তিতে পরিচালিত লেকটির জোন ম্যানেজারসহ অন্তত দুইজনকে আটক করা হয়েছে।

ভারতের গুজরাটের ভদোদরা জেলার একটি লেকে পিকনিকের নৌকাডুবির ঘটনা ঘটেছে।